Tájékoztatjuk Nézőinket, hogy januári előadásainkra a jegyértékesítés november 18-án, hétfőn 10 órától indul. A Vígszínház, Pesti Színház és Kombinált bérleteseink számára elővásárlási jogot biztosítunk, amivel már november 15-én, pénteken 10 órakor lehetőségük nyílik jegyvásárlásra vagy telefonos előfoglalásra. Műsorunk aznap 8 órától megtalálható honlapunkon. Műsor: https://www.vigszinhaz.hu/musor/index.php Az elővásárlás online is elérhető! Az alábbi linkre kattintva, a bérletkód beírásával pénteken 10 órától lehet jegyeket vásárolni a januári előadásainkra. Egy bérlettel két jegy váltható. https://vigszinhaz-elovasarlas.jegy.hu/ A 2025. január 1-től érvényes jegyárainkról a következő linken lehet tájékozódni: https://bit.ly/3UPiRjG Kérjük kedves Nézőinket, hogy csak a hivatalos értékesítési pontjainkon vásároljanak jegyet előadásainkra és minden esetben győződjenek meg arról, hogy a megvásárolni kívánt jegyek valódiak. Amennyiben kérdésük merülne fel, keressék bizalommal Szervezési irodánk munkatársait az alábbi elérhetőségek valamelyikén: +36-1-329-3920, +36-1-329-3921, +36-80-204 443, +36-1-329-2340 E-mail: szervezes@vigszinhaz.hu Várjuk Önöket szeretettel előadásainkon!
Több mint 50 éve a Víg társulatának tagja, Kútvölgyi Erzsébet, Zsike. Nagy idők nagy tanúja ő is. Gazdag és kanyargós életéről, hullámhegyekről és –völgyekről, nagy legendákról és kis titkokról, kollégákról, barátságokról, szerelemről… vagyis színházról és életről fog beszélgetni vele Lovász László november 15-én pénteken este a Szalonban, a Víg Társalgó sorozat 3. részeként. Ahogy arról a Víg125 filmből kiemelt részletek is tanúskodnak: Zsike egy igazi vígszínházi legenda, különleges és utánozhatatlan nagy drámai színésznő, – vagy ahogy a filmben elhangzik – égő csipkebokor. Víg Társalgó színlap és jegyvásárlás: https://www.vigszinhaz.hu/Vig_Tarsalgo Víg Szalon - 1136 Budapest, Hegedűs Gyula utca 2. A videó a képre kattintva tekinthető meg.
Pesti Polgár - Fesztbaum Béla zenés színházi estje a Pesti Színházban Régi pesti kabaré és orfeumdalok, előadók, anekdoták, konferanszok, a pesti éjszakából… Az est főhajtás Benedek Miklós emléke és az idén 45 éve született Budapest Orfeum előadás előtt is. A Pesti Polgár című előadás egyben egy sajátos időutazás a XX. században a kabaré segítségével, ahol többek között Nagy Endre, Békeffi László, Kellér Dezső konferanszai, Molnár vagy Karinthy iróniája, Zerkovitz Béla, Szirmai Albert, Márkus Alfréd dalai, vagy épp Darvas Szilárd, Kazal László előadói bravúrjai segítettek több generációnak is túlélni viharos évtizedeket. Fanyarul összekacsintva a közönséggel mondták ki a kimondhatatlant, vagy tanítottak olvasni a sorok között. Meglátni a könnyben a viccet, a humorban a tragikumot. Nevetni a világon és önmagunkon még akkor is, ha semmi ok a jókedvre… Előadja: Fesztbaum Béla Zenei munkatárs és zongorán közreműködik: Termes Rita Színlap és jegyvásárlás: https://www.vigszinhaz.hu/Pesti_Polgar
Schiller ármánykodásokkal és intrikákkal átszőtt története a korabeli társadalmi osztályok közötti feszültségeket és a fiatalok szabadság iránti vágyát mutatja be. Luise és Ferdinand szenvedélyes szerelme szembe kerül az arisztokrácia és a polgárság elvárásaival, a politikai és társadalmi trükkök elkerülhetetlen tragédiához vezetnek. Az Ármány és szerelem David Doiasvili rendezésében az évben még két alkalommal látható a Vígszínházban: november 26-án és december 27-én. Színlap és jegyvásárlás: https://www.vigszinhaz.hu/Armany_es_szerelem Az előadás szereplői: Hegedűs D. Géza, Medveczky Balázs, Horváth Szabolcs, Nagy-Kálózy Eszter, Rudolf Péter, Hegyi Barbara, Márkus Luca, Hirtling István.
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |